b'\n_START_ARTICLE_\nCrkva sv. Dominika u Hrvatskoj Poljani\n_START_SECTION_\nPovijest\n_START_PARAGRAPH_\nTalijanski doseljenici u tuzlanski kraj, koji su doseljavali od 1878. do 1911., inicirali su izgraditi crkvu. Prema sa\xc4\x8duvanoj predaji, jer arhivskih podataka nema, sagradili su ju mjesni Talijani. Sagra\xc4\x91ena je crkvica, koja je zbog dotrajalosti materijala vi\xc5\xa1e puta bila obnavljana. Vjerojatnost da su ju Talijani gradili i obnavljali utemeljena je, jer su na tuzlanskom podru\xc4\x8dju pridonijeli projektiranjem, izvo\xc4\x91enjem gra\xc4\x91evinskih radova, novim tehnikama obrade drva, vje\xc5\xa1tine zidanja, klesanja kamena, proizvodnje opeke i dr. Mjesna gra\xc4\x91evinarska obitelj Piccolotti gradila je d\xc5\xbeamiju u u nedalekim \xc5\xa0eri\xc4\x87ima \xc5\xa1to daje mjesta razumnoj pretpostavci da su gradili i u Hrvatskoj Poljani. Oblik iz 2008. crkva je dobila nakon tre\xc4\x87e obnove 8. kolovoza 1998.  Novu crkvu blagoslovio je kardinal Vinko Pulji\xc4\x87 8. kolovoza 1998. godine. Crkva je sagra\xc4\x91ena na istom mjestu gdje je bila kapela \xc4\x8diji je za\xc5\xa1titnik tako\xc4\x91er bio sv. Dominik._NEWLINE_2017. godine kroz nekoliko radnih akcija mje\xc5\xa1tani su po\xc5\xa1li u projekt obnove i izgradnju ograde ograde crkvenog dvori\xc5\xa1ta. Prvi dio ograde, na kojoj je kapija, mje\xc5\xa1tani su radili 2016. jer je je bila u lo\xc5\xa1em stanju. Prije je bila ozidana kamenom i ure\xc5\xa1ena drvom. Drvnu gra\xc4\x91u godinama jsu izjedali vanjski utjecaji. Pristupilo se zamjeni drvne gra\xc4\x91e. 2017. godine zapo\xc4\x8deti su radovi radi zamjene ograde i na ostalim stranama crkvenog dvori\xc5\xa1ta.'